stanford-oval/wikipedia huggingface dataset:
Antti Rentola

Antti Elias Rentola (8. helmikuuta 1881 Vimpeli – 28. heinäkuuta 1919 Kuhmoinen) oli suomalainen Kuhmoisten kappalainen ja Maalaisliiton kansanedustaja.
Rentolan vanhemmat olivat talokas Erkki Rentola ja Martta Storstrang. Hän pääsi ylioppilaaksi 1901 ja suoritti teologian erotutkinnon 1907. Rentola vihittiin papiksi 1907 ja hän suoritti pastoraalitutkinnon 1911. Rentola oli ylimääräisenä pappina Luopioisissa 1907–1908 ja Jämsässä 1908–1915 sekä kappalaisena Kuhmoisissa 1915–1919. Hän toimi vuosina 1913–1915 lisäksi Jämsän kristillisen kansanopiston ja sen yhteydessä toimineen isäntä- ja emäntäkoulun johtajana. Hän oli myös kansanopiston johtokunnan sihteerinä.
Rentola oli kansanedustajana 1917–1919 edustaen Vaasan läänin itäistä vaalipiiriä.
Antti Rentola oli naimisissa vuodesta 1909 Suoma Sanelma Konkolan kanssa. Heidän tyttäriään olivat näyttelijä Rauha Rentola ja lottana rintamalla kunnostautunut Saara Rentola.
Teoksia

Kristuksen puheet aviosta : evankeliumein mukaan valaistukseksi meidänkin ajallemme. Tekijä, Helsinki 1913
Sortajille ja sorretuille sananen. Tekijä, Helsinki 1913
Jumalan kunniaksi 1, Rukouksia ; omantuntonsa pakotuksesta kirjoitti A. Rentola. Kirja, Helsinki 1916
Pidä kruunusi, Tekijä, Helsinki 1917, 2. painos Jyväskylä 1920
Antti Rietrikki Helaakoski

Antti Rietrikki (Rieti) Helaakoski (7. marraskuuta 1858 Raahe – 2. tammikuuta 1945 Tampere) oli suomalainen lyseon lehtori ja maantieteilijä.
Helaakosken vanhemmat olivat merimies Antti Helaakoski ja Maria Hahtola. Hän pääsi ylioppilaaksi Oulun suomalaisesta yksityislyseosta 1881 ja valmistui Helsingin yliopistosta filosofian kandidaatiksi ja maisteriksi 1886. Myöhemmin hän valmistui filosofian lisensiaatiksi ja tohtoriksi 1936. Hänestä tuli vuonna 1936 myös riemumaisteri.
Helaakoski oli oppikoulun opettajana Oulussa ja Tampereella. Hän oli vt. saksan kielen, luonnonhistorian ja matematiikan opettajana Tampereen reaalilyseossa 1887–1890,  luonnontieteen, maantieteen ja historian lehtorina Oulun lyseossa 1890–1905, historian, maantieteen ja luonnonhistorian kollegana Oulun klassillisessa lyseossa vuoteen 1912 ja viimeksi historian ja maantiedon lehtorina Tampereen lyseossa 1912–1926. Helaakoski tutki muun muassa mannerjäätikön kulkusuuntia Pohjanmaan rannikon ja Näsijärven rantakallioissa. Hänen harrastuksiinsa kuului myös purjehdus omalla purjeveneellä muun muassa Näsijärvellä.
Helaakoski oli naimisissa vuodesta 1892 Anna Maria Lindmanin kanssa. Heidän lapsiaan olivat filosofian tohtori, runoilija Aaro Hellaakoski ja taidemaalari Aira Helaakoski.
Julkaisuja

Havaintoja jäätymisilmiöiden geomorfologisista vaikutuksista, väitöskirja. Suomen maantieteellisen yhdistyksen julkaisuja 9. Helsinki 1912
Jouhtenisen saaren rantamuodoista Höytiäisellä. Terra 1/1915
Alien (elokuvasarja)

| Alien |
| --- | --- |

Ohjaaja:  Pääsarja:  Ridley Scott  James Cameron  David Fincher  Jean-Pierre Jeunet  Esiosat ja spin-off-elokuvat:  Paul W. S. Anderson  Greg Strause  Colin Strause  Ridley Scott  Fede Álvarez 
Käsikirjoittaja:  Pääsarja:  Dan O’Bannon  James Cameron  David Giler  Walter Hill  Larry Ferguson  Joss Whedon  Esiosat ja spin-off-elokuvat:  Paul W. S. Anderson  Shane Salerno  Jon Spaihts  Damon Lindelof  John Logan  Dante Harper  Fede Álvarez  Rodo Sayagues 
Säveltäjä:  Pääsarja:  Jerry Goldsmith  James Horner  Elliot Goldenthal  John Frizzell  Esiosat ja spin-off-elokuvat:  Harald Kloser  Brian Tyler  Marc Streitenfeld  Jed Kurzel  Benjamin Wallfisch 
Kuvaaja:  Pääsarja:  Derek Vanlint  Adrian Biddle  Alex Thomson  Darius Khondji  Esiosat ja spin-off-elokuvat:  David Johnson  Daniel C. Pearl  Dariusz Wolski  Galo Olivares 
   
Alien  on tieteiskauhuelokuvien sarja, jonka keskiössä on Alieniksi kutsuttu kuvitteellinen parasitoidilaji. Alkuperäiseen elokuvasarjaan tuotettiin neljä osaa vuosina 1979–1997, jonka jälkeen sarjaan on tehty vielä kaksi Alien vs. Predator -aiheista spin-off-elokuvaa (2004 ja 2007) sekä kaksi esiosaa, Prometheus (2012) ja Alien: Covenant (2017). Alien-tuotesarjaan kuuluu myös useita videopelejä ja kirjoja.
Elokuvat

| Pääsarja> Vuosi | Pääsarja> Nimi | Pääsarja> Ohjaaja | Pääsarja> Käsikirjoittaja | Pääsarja> Tuottaja | Pääsarja> Kuvaaja | Pääsarja> Leikkaaja | Pääsarja> Säveltäjä |
| --- | --- | --- | --- | --- | --- | --- | --- |
| 1979 | Alien – kahdeksas matkustaja | Ridley Scott | Dan O’Bannon | Gordon Carroll David Giler Walter Hill | Derek Vanlint | Terry Rawlings Peter Weatherley | Jerry Goldsmith |
| 1986 | Aliens –  paluu  | James Cameron | James Cameron | Gale Anne Hurd | Adrian Biddle | Ray Lovejoy | James Horner |
| 1992 | Alien 3 | David Fincher | David Giler Walter Hill Larry Ferguson | Gordon Carroll David Giler Walter Hill | Alex Thomson | Terry Rawlings | Elliot Goldenthal |
| 1997 | Alien – ylösnousemus | Jean-Pierre Jeunet | Joss Whedon | Gordon Carroll David Giler Sigourney Weaver Walter Hill Bill Badalato | Darius Khondji | Hervé Schneid | John Frizzell |

Alien vs. Predator -elokuvat
| Vuosi | Nimi | Ohjaaja | Käsikirjoittaja | Tuottaja | Kuvaaja | Leikkaaja | Säveltäjä |
| 2004 | Alien vs. Predator | Paul W. S. Anderson | Paul W. S. Anderson | John Davis Gordon Carroll David Giler Walter Hill | David Johnson | Alexander Berner | Harald Kloser |
| 2007 | Aliens vs. Predator: Requiem | Greg Strause Colin Strause | Shane Salerno | John Davis David Giler Walter Hill | Daniel C. Pearl | Dan Zimmerman | Brian Tyler |

Esiosat
| Vuosi | Nimi | Ohjaaja | Käsikirjoittaja | Tuottaja | Kuvaaja | Leikkaaja | Säveltäjä |
| 2012 | Prometheus | Ridley Scott | Jon Spaihts Damon Lindelof | David Giler Walter Hill Ridley Scott | Dariusz Wolski | Pietro Scalia | Marc Streitenfeld |
| 2017 | Alien: Covenant | Ridley Scott | John Logan Dante Harper | David Giler  Walter Hill  Ridley Scott Mark Huffam Michael Schaefer | Dariusz Wolski | Pietro Scalia | Jed Kurzel |

Muut elokuvat
| Vuosi | Nimi | Ohjaaja | Käsikirjoittaja | Tuottaja | Kuvaaja | Leikkaaja | Säveltäjä |
| 2024 | Alien: Romulus | Fede Álvarez | Fede Álvarez Rodo Sayagues | Ridley Scott Michael Pruss Walter Hill | Galo Olivares | Jake Roberts | Benjamin Wallfisch |
Aiheesta muualla

Kuvia tai muita tiedostoja aiheesta Alien (elokuvasarja) Wikimedia Commonsissa
Alphonse Karr

| Alphonse Karr |
| --- | --- |
 Alphonse Karr
Henkilötiedot
Syntynyt: 1808 Pariisi, Ranska
Kuollut: 1890 (81–82 vuotta) Saint-Raphaël, Var, Ranska
Kansalaisuus:  Ranska
Ammatti:  kirjailija, toimittaja
Kirjailija
Äidinkieli: ranska
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Jean Baptiste Alphonse Karr (1808 Pariisi, Ranska – 1890 Saint-Raphaël, Var, Ranska) oli ranskalainen kirjailija. Hän oli avustajana ja toimittajana Figarossa, Corsairessa ja eräissä muissa lehdissä ja julkaisi koko joukon romaaneja ja kertomuksia sekä muita teoksia.
Karrin romaaneista ansaitsevat maininnan Sous les tilleuls (1832), Geneviève (1838) ja Agathe et Cécile (1853). Huomiota herättivät hänen nimellä Guêpes julkaisemansa kokoelmat kompia, purevia anekdootteja ja kirjallisuusarvosteluja, jotka olivat ensin vuosina 1839–1848 ilmestyneet Figarossa, mutta julkaistiin lisättyinä ja koottuina 1853–1855. Ne tuottivat hänelle paljon vihamiehiä, ja esimerkiksi eräs nainen yritti surmata hänet niiden vuoksi. Vuonna 1870 Karr julkaisi Moniteur universel -lehdessä uusia Guêpes-kirjoitelmia, jotka kuitenkin olivat edellisiä paljon värittömämpiä. Teoksissaan Dieu et diable ja Le crédo du jardinier Karr vastusti katolista kirkkoa.
Karr asui loppuelämänsä Nizzassa ja työskenteli kukkakauppiaana. Hän julkaisi omaelämäkerrallisen teoksen Livre de bord 1879–1880.
Aiheesta muualla

Kuvia tai muita tiedostoja aiheesta Alphonse Karr Wikimedia Commonsissa
Alankomaat kesäolympialaisissa 1936

Alankomaat osallistui Berliinin kesäolympialaisiin 1936 129 urheilijan joukkueella. Maa saavutti urheilulajeissa 17 mitalia, joista kuusi oli kultaisia, neljä hopeisia ja seitsemän pronssisia. Uimari Rie Mastenbroek voitti näissä olympialaisissa kolme kultamitalia ja yhden hopeamitalin. Kisojen mitalitilastossa Alankomaat sijoittui yhdeksännelle sijalle.
Mitalistit > Kultaa

Arie van Vliet – Pyöräily, miesten 1000 m aika-ajo
Rie Mastenbroek – Uinti, naisten 100 m vapaauinti
Rie Mastenbroek – Uinti, naisten 400 m vapaauinti
Nida Senff – Uinti, naisten 100 m selkäuinti
Willy den Ouden, Rie Mastenbroek, Jopie Selbach ja Tini Wagner – Uinti, naisten 4x100 m vapaauintiviesti
Daan Kagchelland – Purjehdus, miesten Monotype-luokka
Mitalistit > Hopeaa

Arie van Vliet – Pyöräily, miesten 1 000 m sprintti
Bernhard Leene ja Hendrik Ooms – Pyöräily, miesten 2 000 m tandempyöräily
Jan de Bruine, Johan Greter ja Henri van Schaik – Ratsastus, esteratsastuksen joukkuekilpailu
Rie Mastenbroek – Uinti, naisten 100 m selkäuinti
Mitalistit > Pronssia

Tinus Osendarp – Yleisurheilu, miesten 100 m
Tinus Osendarp – Yleisurheilu, miesten 200 m
Joop Kraaier – Melonta, miesten kajakkiyksikkö 1 000 m
Nico Tates ja Wim van der Kroft – Melonta, miesten kajakkikaksikko 1 000 m
Kees Wijdekop ja Piet Wijdekop – Melonta, miesten laskostettava kajakkikaksikko (F-2) 10 000 m
Henk de Looper, Jan de Looper, Agathon de Roos, Rein de Waal, Pieter Gunning, Carl Heijbroek, Henri Schnitger, René Sparenberg, Ernst van den Berg, Rudolf van der Haar, Antoine van Lierop ja Max Westerkamp – Maahockey, miehet
Willem de Vries Lentsch ja Bob Maas – Purjehdus, miesten Star-luokka
Alejandro Domínguez

| 0 | 1 | 2 |
| --- | --- | --- |

Henkilötiedot
Koko nimi: Alejandro Damián Domínguez
Syntymäaika: 10. kesäkuuta 1981 (ikä 43)
Syntymäpaikka:  Lanús, Argentiina
Pelipaikka: hyökkääjä hyökkäävä keskikenttäpelaaja
Pituus: 173 senttimetriä
Lempinimi: El Chori
Seura
Seura:  Olympiakos
Pelinumero: 35
Seurat
| Vuodet | Seura | O (M) |
| 2000–2001 2001–2004 2004–2006 2007–2008 2009 2010–2012 2011–2012 2012–2013 2013- |  Quilmes  River Plate  Rubin Kazan  Zenit Pietari  Rubin Kazan  Valencia →  River Plate  Rayo Vallecano  Olympiakos FC | 25 (6) 29 (9) 63 (21) 46 (7) 23 (16) 19 (0) 33 (5) 33 (5) 0 (0) |
 Seurajoukkueuran tilastot kattavat vain kansalliset sarjat, päivitetty 24. syyskuuta 2012.
Alejandro Damián Domínguez (s. 10. kesäkuuta 1981 Lanús, Argentiina) on argentiinalainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän edustaa kreikkalaista Olympiakosta.
Ura > Seurajoukkueet

Domínguez aloitti uransa Quilmesissä kaudella 2000 ja edusti kotimaassaan myös River Platea.
Domínguezin ensimmäinen seura Euroopassa oli venäläinen Rubin Kazan, jonne hän siirtyi 1,5 miljoonalla eurolla alkuvuodesta 2004. Kolmannella kaudellaan Rubinissa Domínguez teki 13 maalia, minkä seurauksena Zenit Pietari osti hänet seitsemällä miljoonalla eurolla ennen kauden 2007 alkua. Kyseessä oli tuolloin kallein Venäjän sisäinen pelaajakauppa koskaan. Zenitissä hän saavutti muun muassa Venäjän valioliigan mestaruuden kaudella 2007 ja UEFA Cupin kaudella 2007–2008. UEFA Cupin loppuottelussa hän ei pelannut, mutta välierässä hän korvasi pelikiellossa olleen Andrei Aršavinin ja syötti kaksi maalia, kun Zenit nujersi Bayern Münchenin maalein 4–0.
Maaliskuussa 2009 Domínguez palasi neljän miljoonan euron kaupassa ja yksivuotisella sopimuksella takaisin Rubiniin pudottuaan kurinpidollisten syiden vuoksi reserveihin Zenitissä. Kaudella 2009 hän teki 16 maalia ja auttoi Rubinin sen toiseen peräkkäiseen mestaruuteen. Hänet valittiin liigan ykköstähdistöjoukkueeseen, ja sekä Venäjän jalkapalloliitto että liigajoukkueiden valmentajat valitsivat hänet kauden parhaaksi pelaajaksi. Kauden 2009–2010 Mestarien liigassa Domínguez pelasi kaikissa kuudessa alkulohko-ottelussa ja teki kaksi maalia.
Joulukuussa 2009 Domínguez siirtyi vapaana pelaajana espanjalaiseen Valenciaan, jonka kanssa hän teki 3,5-vuotisen sopimuksen. Pelattuaan kauden 2011–2012 lainalla River Platessa hän siirtyi elokuussa 2012 espanjalaiseen Rayo Vallecanoon.
Heinäkuussa 2013 Domínguez siirtyi vapaana pelaajana kreikkalaiseen Olympiakokseen, kaksivuotisella sopimuksella.
Ura > Maajoukkueet

Domínguez on edustanut Argentiinan nuorten maajoukkuetta. Hän kuului vuonna 2001 nuorten maailmanmestaruuden voittaneeseen ryhmään. Kotimaaperällä Argentiinassa järjestetyssä lopputurnauksessa Domínguez pelasi kolmessa ottelussa ja teki 2–1-voittomaalin Kiinaa vastaan neljännesvälierissä. Seuraavassa, Ranskaa vastaan pelatussa puolivälieräottelussa hän loukkaantui pian vaihdosta kentälle päästyään eikä ollut mukana enää seuraavissa otteluissa.
Saavutukset

Seurajoukkueet
Argentiinan Primera Divisiónin mestaruus: kevät 2002, kevät 2003
UEFA Cup: 2008
UEFA Super Cup: 2008
Venäjän valioliigan mestaruus: 2007, 2009
Venäjän supercup: 2008
Maajoukkueet
Nuorten maailmanmestaruus: 2001
Aiheesta muualla

Kuvia tai muita tiedostoja aiheesta Alejandro Domínguez Wikimedia Commonsissa
Rayo Vallecano – Primera División
1 Rubén |
2 Tito |
3 Casado |
4 Labaka |
5 Gálvez |
6 Rodri |
8 Adrián |
9 José Carlos |
10 Piti |
11 Domínguez |
13 Dani |
14 Nicki Bille |
16 Amat |
17 Trashorras |
18 J. Fuego |
19 Lass |
20 Vázquez |
21 Abu |
22 Sueliton |
23 Delibašić |
24 Arana |
25 Cobeño |
29 Léo Baptistão |
33 Perea |
Valmentaja Paco
Anja Mugerli

Anja Mugerli (s. 1984), on slovenialainen kirjailija.
Mugerli valmistui maisteriksi sloveenin kielestä, esiintymistaidosta ja luovasta kirjoittamisesta. Hänen esikoisteoksensa, lyhytproosakokoelma Zeleni fotelj (Vihreä nojatuoli), julkaistiin vuonna 2015. Vuonna 2017 hänen ensimmäinen romaaninsa Spovin oli ehdolla Vuoden romaani -palkinnon saajaksi Sloveniassa. Hänen kirjoitustyylinsä on hienovaraista, ja hän käsittelee tarinoidensa päähenkilöitä psykologian keinoin. Hänen ensimmäisen romaaninsa elokuvaoikeudet on myyty. Mugerli kirjoittaa myös näytelmiä, joista kaksi on voittanut palkintoja kansainvälisessä kilpailussa Italiassa. Hän asuu Nova Goricassa, Slovenian ja Italian rajalla.
Mugerli sai Euroopan unionin kirjallisuuspalkinnon vuonna 2021 teoksestaan Čebelja družina (Mehiläisperhe). Se on seitsemän tarinan kokoelma, jossa slovenialaiset perinteet ja ikiaikaiset tavat saavat uusia muotoja nykyaikaan tuotuina. Kokoelma on käännetty useille kielille.
Mugerlin tekstejä on julkaistu myös slovenialaisissa kirjallisuuslehdissä, ja hän on ollut puhujana monissa kirjallisuustapahtumissa.
Taneli Turunen

Taneli Turunen (s. 1975) on suomalainen sellisti, joka toimii vuorottelevana soolosellistinä Berliinin konserttitalon orkesterissa.
Anja Pyritz

| Mitalit> Naisten soutu.Maa:   Saksa.MM-kilpailut  | Mitalit> Naisten soutu.Maa:   Saksa.MM-kilpailut  | Mitalit> Naisten soutu.Maa:   Saksa.MM-kilpailut  | Naisten soutu> Maa:   Saksa. |
| --- | --- | --- | --- |
|  Kultaa | Milano 2003 | kahdeksikko |  |
|  Pronssia | Luzern 2001 | kahdeksikko |  |
|  Pronssia | Sevilla 2002 | kahdeksikko |  |
Anja Pyritz (s. 31. elokuuta 1970 Kühlungsborn, Saksan demokraattinen tasavalta) on saksalainen kilpasoutaja. Hän voitti kahdeksikossa maailmanmestaruuden.
Pyritz kilpaili kaksissa olympialaisissa. Atlantassa 1996 hän sijoittui kahdeksikossa kahdeksanneksi ja Ateenassa 2004 samassa luokassa viidenneksi. Maailmanmestaruuskilpailuissa Pyritz kilpaili kahdeksan kertaa vuosina 1993–2003 ja saavutti kolme mitalia. Hän sijoittui perämiehettömässä kaksikossa viidenneksi Račicessa 1993, perämiehettömässä nelosessa viidenneksi Indianapolisissa 1994 ja kahdeksikossa neljänneksi Tampereella 1995. Hän sijoittui kahdeksikossa viidenneksi Aiguebelettessa 1997 ja kuudenneksi Kölnissä 1998. Hän saavutti MM-pronssia kahdeksikossa Luzernissa 2001 ja Sevillassa 2002. Milanossa 2003 hän voitti kahdeksikossa maailmanmestaruuden.
Anja Pyritzin kaksossisko Dana Pyritz on myös soudun arvokisamitalisti.
Alejandro González Iñárritu

| Alejandro González Iñárritu |
| --- | --- |
 Alejandro González Iñárritu vuonna 2017.
Henkilötiedot
Koko nimi:  Alejandro González Iñárritu
Syntynyt: 15. elokuuta 1963 (ikä 61) México, Meksiko
Ammatti:  ohjaaja, käsikirjoittaja, tuottaja, säveltäjä
Puoliso:  Maria Eladia Hagerman
Lapset:  2
Ohjaaja
Taiteilijanimet:  Alejandro G. Iñárritu
Aktiivisena:  1984–
Tunnetuimmat ohjaukset:   21 grammaa  Amores perros  Babel  Birdman  The Revenant 
 Nimikirjoitus
Palkinnot
 Parhaan käsikirjoituksen Golden Globe  2014 Birdman  Parhaan elokuvan Oscar  2014 Birdman  Parhaan ohjauksen Oscar  2014 Birdman  2015 The Revenant  Parhaan alkuperäisen käsikirjoituksen Oscar  2014 Birdman  
Aiheesta muualla
IMDb 
Elonet
Alejandro González Iñárritu (s. 15. elokuuta 1963 México), vuodesta 2014 alkaen tekijänimellä Alejandro G. Iñárritu, on meksikolainen elokuvaohjaaja, käsikirjoittaja ja tuottaja. González Iñárritu on voittanut parhaan elokuvan, ohjauksen ja alkuperäisen käsikirjoituksen Oscar-palkinnot elokuvasta Birdman (2014) ja parhaan ohjauksen palkinnon elokuvasta The Revenant (2015).
Varhainen elämä

González Iñárritu erotettiin koulusta 16-vuotiaana. Hän työskenteli merimiehenä ja opiskeli sen jälkeen Universidad Iberoamericana -yliopistossa Méxicossa. Vuonna 1984 González Iñárritu työskenteli tiskijukkana Meksikon suosituimmalla radioasemalla. Hänen tapanaan oli yhdistää soittolistan kappaleet toisiinsa löyhällä tarinalla, mikä herätti hänessä kiinnostuksen tarinankerrontaan. Radiotyön jälkeen hänestä tuli Meksikon tärkeimmän televisioyhtiön Televisan nuorin tuottaja. Televisalta lähdettyään hän perusti vuonna 1991 Zeta Film -yhtiön ja ryhtyi televisiomainosten kirjoittajaksi ja ohjaajaksi.
Elokuvaura

Vuosien 1988–1990 aikana González Iñárritu sävelsi musiikin kuuteen meksikolaiselokuvaan. Sitä kautta hän tutustui kirjailija ja käsikirjoittaja Guillermo Arriagaan, ja he aloittivat pitkän ja tuottoisan yhteistyön. González Iñárritu siirtyi Yhdysvaltoihin opiskelemaan elokuvantekoa, ja hän ja Arriaga kehittivät yhdessä käsikirjoituksen González Iñárritun ensimmäiseen pitkään elokuvaan Amores perros (2000). Elokuvassa on kolme toisiinsa liittyvää tarinaa, jotka tapahtuvat synkässä mutta realistisessa Méxicon suurkaupungissa. Elokuva oli kansainvälinen menestys ja voitti useita palkintoja sekä sai Oscar-ehdokkuuden parhaasta vieraskielisestä elokuvasta.
González Iñárritu ohjasi seuraavaksi lyhyen BMW-mainoselokuvan Powder Keg (2001) ja lyhytelokuvan Mexico episodielokuvaan 11'09''01–September 11 (2002).
González Iñárritun ja Arriagan toinen kokopitkä elokuva 21 grammaa (2003) on englanninkielinen kertomus näennäisesti toisiinsa liittymättömistä ihmisistä, joiden elämät sivuavat toisiaan. Kaksikon kolmas elokuva Babel (2006) on monikielinen draama, joka edeltäjiensä tapaan on rakenteeltaan mosaiikkimainen. González Iñárritu sai elokuvasta parhaan ohjauksen Oscar-ehdokkuuden.
Babelin jälkeen González Iñárritun ja Arriagan tiet erosivat. González Iñárritun seuraava ohjaustyö oli hänen itsensä osin kirjoittama Biutiful (2010), espanjankielinen kuvaus barcelonalaisesta rikollisesta, joka kasvattaa syöpäsairaana kahta lasta. Hänen seuraava ohjauksensa oli englanninkielinen Birdman (2014), pureva komedia entisestä elokuvatähdestä, joka yrittää paluuta. González Iñárritu sai elokuvasta parhaan ohjaajan ja parhaan alkuperäisen käsikirjoituksen Oscar-palkinnot, ja elokuva valittiin vuoden parhaaksi.
Seuraava ohjaus, The Revenant (2015) on tositapahtumaan perustuva elokuva kuolemaan jätetystä turkismetsästäjästä. González Iñárritu voitti elokuvasta parhaan ohjauksen Oscar-palkinnon.
Filmografia

El Timbre (1996)
Amores perros (2000)
Powder Keg (The Hire, BMW:n sponsoroima sarja) (2001)
11'09''01 September 11 (Meksikon jakso) (2002)
21 grammaa (21 Grams, 2003)
Babel (2006)
Biutiful (2010)
Naran Ja (lyhytelokuva, 2012)
Birdman or (The Unexpected Virtue of Ignorance) (2014)
The Revenant (2015)
Carne y Arena (lyhytelokuva, 2017)
Aiheesta muualla

Kuvia tai muita tiedostoja aiheesta Alejandro González Iñárritu Wikimedia Commonsissa
Alejandro González Iñárritu Internet Movie Databasessa. (englanniksi)
Alfametyylitryptamiini

| alfametyylitryptamiini |
| --- | --- |


Tunnisteet
IUPAC-nimi:  1-(1H-indol-3-yyli)-1-metyylietyyliamiini
CAS-numero:  299-26-3
PubChem CID:  9287
SMILES:  C(C(C)N)C=1C=2C(NC1)=CC=CC2
Ominaisuudet
Molekyylikaava:  C11H14N2
Moolimassa:  174,24 g/mol
Alfametyylitryptamiini eli AMT tai αMT on synteettinen tryptamiini, joka voidaan luokitella psykedeeliksi, stimulantiksi ja empatogeeniksi. Upjohn-lääketehdas kehitti sen 1960-luvulla alun perin käytettäväksi antidepressanttina. Sitä myytiin 1960-luvulla Neuvostoliitossa kauppanimellä Indopan 5 ja 10 milligramman vahvuisena.
Farmakologia

Alfametyylitryptamiini lisää serotoniinin, noradrenaliinin ja dopamiinin vapautumista. Sen lisäksi se on epäselektiivinen serotoniiniagonisti ja heikko monoamiinioksidaasi-inhibiittori. Monien serotoniinia vapauttavien yhdisteiden tavoin alfametyylitryptamiinin läheisen analogin alfaetyylitryptamiinin on todettu aiheuttavan pitkäkestoista vahinkoa serotonergisiin hermosoluihin suurilla annoksilla.
Annostus ja vaikutusten kesto

Erowid-sivun mukaan tyypillinen annos on 20–40 mg suun kautta ja vaikutusaika 10–14 tuntia. AMT:n täydet vaikutukset ilmenevät vasta noin 2 tunnin jälkeen annoksen ottamisesta. TiHKAL-kirjan mukaan annostus on 15–30 mg suun kautta, 5–20 mg poltettuna ja kesto 12–16 tuntia.
Laki

AMT on luokiteltu huumausaineeksi Suomessa.
Aiheesta muualla

Erowid-portaali (englanniksi)
isomerdesign.com, sisältää myös suoran linkin TiHKAL-kirjaan (englanniksi)
DrugBank: Indopan (englanniksi)
PubChem: alpha-Methyltryptamine (englanniksi)
Tryptamiinit
5-MeO-DIPT
5-MeO-DMT
5-MeO-MIPT
AET
AMT
bufoteniini
DET
DMT
DPT
ibogaiini
johimbiini
LSD
melatoniini
psilosiini
psilosybiini
ritsatriptaani
serotoniini
sumatriptaani
tryptamiini
tryptofaani
Anja Niedringhaus

Anja Niedringhaus (12. lokakuuta 1965 Höxter, Länsi-Saksa – 4. huhtikuuta 2014 Khost, Afganistan) oli saksalainen valokuvaaja. Sotakuvaukseen erikoistunut Niedringhaus työskenteli vuodesta 2002 lähtien amerikkalaiselle Associated Press -uutistoimistolle.
Vuonna 2005 hän voitti uutisvalokuvauksen Pulitzer-palkinnon Irakin sotaa käsittelevillä kuvilla osana 11 hengen valokuvaajaryhmää. Samana vuonna Niedringhaus sai myös International Women's Media Foundation -säätiön palkinnon. Hänen valokuviaan on ollut esillä useissa museoissa, muun muassa Frankfurtin Museum für Moderne Kunstissa.
Anja Niedringhaus sai surmansa huhtikuussa 2014 Afganistanissa Khostin maakunnassa. Hänet ammuttiin paikallisen poliisiaseman edustalla, jossa Niedringhaus oli kanadalaisen toimittajan Kathy Gannonin kanssa seuraamassa maan presidentinvaalien äänestyslippujen jakoa. Hän oli toinen Afganistanissa muutaman viikon kuluessa surmansa saanut länsimaalainen toimittaja. Ruotsalainen Nils Horner ammuttiin Kabulissa maaliskuun 11. päivänä.